مارس آیی‌نین 3-ده تورکیه شامپیوناتی‌نین 28-جی تورونون بیرینجی گون قارشیلاشماسیندا "آنکاراگوجو" دوغما میداندا "قالاتاسارای"ی قبول ائدیب.
قارشی‌لیق‌لی هوجوم‌لار شرایطینده کئچن گؤروشده پایتاخت تمثیلچی‌سی رقیبینی 2:1 حسابی ایله اوسته‌له‌ییب. "آنکاراگوجو"نون گل لارینی ابراهیم آکداغ و سابا لوبزانیدزه ووروب. ایستانبول تمثیلچی‌سی‌نین هئیتینده ایسه کرم آکتورکوغلو فرقلنیب.
گونون دیگر موسابیقه سینده "کایسری سپور" اؤز میدانیندا "ریزه سپور"و 2:1 حسابی ایله مغلوب ائدیب. "ارضروم سپور" - "فاتح کاراگومروک" (2:2)، "باشاکشهر" - "کونیاسپور" (1:1) و "سیواس سپور" - "حاتای سپور" (1:1) اویون‌لاریندا ایسه غالیب معینلشمه‌ییب.
تورون دیگر اویون‌لاری مارسین 4-ده کئچیریله‌جک.
حاضیردا تورکیه سوپرلیگی‌نین تورنیر جدولینه 57 امتیازلا "قالاتاسارای" باشچی‌لیق ائدیر. ایکینجی پیلله‌ده اونونلا عینی امتیازا مالیک اولان "بشیکتاش"، اوچونجو پیلله‌ده ایسه اونونلا 54 امتیاز توپلایان "فنرباغچا" قرارلاشیب.
